钦定古今图书集成/明伦汇编/官常典/第603卷 > 张祚
## 钦定古今图书集成/明伦汇编/官常典/第603卷 > 张祚

按《松江府志》：“祚字永锡，华亭人。景泰甲戌进士，授御
史，迁广东按察佥事。廉慎精密，岭表信服之。会韩襄
毅雍进讨蛮寇，以祚有才识，深知地利，檄使从征，大
破灵山县及高、廉二州诸贼，归所掠男女五千馀人，
有金绮之赐。祚虽用兵，不乐以武节见。新兴、新会间
民多通盗，又东莞豪潘普倡乱，皆解散之，诛首恶而”
已。满六载，擢河南副使。寻致仕归。